Kõik korras?
Ma ärkasin ja sind polnud voodis, nii et mul tekkis tunne, et midagi juhtus.
Mida sa teed? Miks sa ta asjades sorid?
Olen kogu selle aja su kõrval olnud.
See pole see, mis sa arvad.
Ma arvasin, et tema tegi sulle haiget.
Sa ei saa aru, mis juhtus.
Ma rääkisin sulle ta afäärist, kuigi sa juba teadsid sellest.
Ma võin selgitada.
Kas sa tapsid ta?
Kas sa tapsid Nancy?
- Kuidas sa saad seda küsida? - Kuidas seda siis mõista?
Mida ma arvama peaks?
Eleanor, ma ei tapnud oma naist.
Midagi sa tegid.
Sa vabandasid millegi eest.
- Miks sa teda hirmutasid? - Jah, me tülitsesime.
- Kas sa lõid teda? - Ei.
Oi jumal, me seksisime. Kas see oli kättemaks?
Nancy tegi sulle liiga ja sa tahtsid tagasi teha?
Ei, ei.
- Miks? Ma ei mõista. Miks sa… - Lõpeta!
Lõpeta.
Persse.
Olime just koju jõudnud.
Tulime „Ariadne“ esietenduselt.
Nancy oli vist duši all.
Ta jättis oma telefoni öökapile ja see hakkas vibreerima.
Ma ei puutunud muidu ta telefoni,
aga see aina vibreeris, nii et ma vaatasin ja…
ta sai sõnumi enda alastipildiga.
Üritasin numbrile helistada, aga see oli blokeeritud.
Ja kui ma talt aru pärisin, tunnistas ta kõik üles.
Ma sain nii kuradi vihaseks.
Ma karjusin. Lõhkusin asju.
Ma pole oma reaktsiooni üle uhke.
Aga ma ei puutunud teda.
Ma vannun. Tapaksin ennast enne ära, kui Nancyle haiget teeksin.
Kas sa tead, kes see David on?
Ei. Ma anusin, et ta mulle ütleks, aga ta keeldus.
Isegi meie abielu kõige sügavamas kriisis
hoidis ta oma saladusi.
See ei õigusta sinu valetamist.
Nad pidid tol õhtul kohtuma…
ta tahtis sellele lõpu teha.
Kas ta kutsus sind kaasa?
Ei, ta tahtis selle ise korda ajada ja ma…
Ma lubasin.
Seepärast ma valetasingi.
Ma ei saanud sulle ega politseile öelda, et teadsin afäärist ega teinud midagi.
Sama hästi võiksin end üles anda.
Keegi ei usu seda.
Aga kõige hullem oli teadmine,
et oleksin saanud ta päästmiseks midagi teha,
aga ei teinud.
Tead, mis tunde see tekitab?
Kas politsei on seda päevikut näinud?
Nad tagastasid selle ja ütlesid, et sellest pole abi.
See oli täis mõistatuslikke luuletusi ja veidraid joonistusi.
Mis sa selle kirjaga teed?
Ma pole veel kindel.
Pean minema.
- Oota. Kuhu? Miks? - Mul on tööl auhinnaüritus.
- Aga me tulime ühe autoga. - Tellin auto.
- Ära mine. Palun. - Robert.
See, mida me tegime…
Ma tean. Läksime üle piiri.
Ei. See oli enamat kui üle piiri minemine.
Me hävitasime selle piiri.
Piiri ei ole enam!
See polnud ju plaanis.
Lihtsalt juhtus nii.
Kas sa arvad, et ma olen kohutav?
Ei arva.
Kui sina mind ei usu, kes siis usub?
Ma võin olla palju asju.
Aga ma pole koletis.
PÕHINEB ARAMINTA HALLI RAAMATUL
CORA ÄRKASIN JÄLLE NUTTES.
LÕIKASIN PEAAEGU TUKA.
ELEANOR - HINGA SÜGAVALT. PANE KÄÄRID KÄEST.
KÕIK SAAB KORDA, CORA.
CORA AITÄH.
ILMA SINUTA MA SEDA ÜLE EI ELAKS.
Filtrikohv ja valge šokolaadi moka Eleanorile.
Mina. See on mulle.
Aitäh.
Pasadena politsei on avanud vihjeliini ja palub inimeste abi
mis tahes infoga, mis puudutab
kohaliku abikaasa ja ema Nancy Hennessey mõrva uurimist.
- Surnukeha leiti 9. aprillil… - Kohutav.
Meenutab Laci Petersoni juhtumit.
- Arvad, et abikaasa on süüdi? - Tavaliselt
- on süüdi keegi lähedane. - Politsei kutsub üles
- äärmisele ettevaatlikkusele. - Robert on ikka tegelane.
Uskumatu, et ta seda kasutuks nimetas.
Vaata seda.
See on kingitus.
Saame heita pilgu oma sõbra imelisse kujutlusvõimesse.
Sellest polnud abi.
Millest pole abi?
Sellest polnud abi, see pole kasutu.
Ja seda ei öelnud Robert vaid politsei.
Olgu.
Ma kartsin, et Davide'il oli õigus.
Et me ei teadnud tema kohta kõike.
Vaata neid mälestusi.
Ellie,
ta oli meie inimene.
Ma ei mõista lihtsalt, miks ta arvas, et peab meie eest midagi varjama.
Kas ma tohin selle enda kätte jätta?
Ei, tähendab see…
mina ei saa seda luba anda.
See on tema oma.
Ma pean kontorisse minema.
Aga veendusin, et istuksite auhinnatseremoonial Howardiga minu lauas.
- Ma tulen üksinda. - Olgu. Jääb rohkem šampanjat meile.
- Jah. - Jah. Siis näeme.
Kohtumiseni.
ROBERT KAS ME SAAKSIME RÄÄKIDA?
- Ellie? - Jah?
- Ma… Vabandust. - Tšau.
Ei, ei. Pole midagi. Pole midagi. Kuulen sinu kohta ainult kiidusõnu.
Ma peamiselt ainult klammerdan,
aga see on parem, kui Ralphsis toidukaupu pakkida.
Toidukaupade pakkimisel pole midagi viga.
Sa pole seda kunagi teinud.
Kust sa tead?
- Kas saaksid mu paberid allkirjastada? - Jah.
Kriminaalhooldaja jaoks on vaja juhi allkirja.
Muidugi. Kas vanematega on kõik hästi?
- Jah. Ma arvan küll. - Jah?
Ma ei tea, üritan neile mitte ette jääda.
Mis siis? Kas sa rääkisid juhtunust emale?
- Sest kui ta teada saab… - Ei. Ei, Marcus.
Ma pole midagi rääkinud ega räägi ka.
Meil on kokkulepe.
Aga sa pead tol õhtul juhtunust lahti laskma.
Ürita see peast kustutada.
Olgu.
Aitab! Aitab!
Aitab. Palun lõpetage. Lõpetage.
Palun, te teate, et ma ei oska seda värki.
Kuulge, see tunnustus on teie kõigi raske töö tulemus.
Nii et kui tahate tähistada, siis seda, et ise nii tublid olete.
Olgu.
Anna mulle üks hetk.
Sa jäid hiljaks.
- See pole minu mõte. - Tean, et sulle ei meeldi,
- aga see on organisatsioonile hea. - Kui sa nii ütled.
- Tere. - Eleanor, see on Andrew.
Ta on Legacy Magazine'ist. Andrew, see on Eleanor Bouchet.
- Pr Bouchet, rõõm kohtuda. - Ei, rõõm on minupoolne.
Kui teile sobib, alustaksime
fotodega teist, töötajatest, kontorist.
Hea küll. Näidake teed.
Hästi.
- Otse kaamerasse. - Olgu.
Ja siis äkki üks, kus vaatate aknast välja.
- Tšau. - Ma ei kuulnud sinust nädalavahetusel.
Me pidime ju kokku saama.
Jah, ma korraldasin ühte sünnipäeva.
Kuule, El, mul on vabandustest kõrini.
Sa kas tahad mind või ei.
Päriselt?
Nalja teed?
Valisid tänase päeva?
Meil on kontoris ajakirjanik.
Sa ei jäta ju eriti valikut.
- Me ei peaks enam kohtuma. - Mis mõttes?
Ma arvan, et meie suhe peaks professionaalsem olema.
Minu arvamus ei loe?
Mitte eriti.
Siin taga on minu kabinet. Kuhu ma lähen?
Jah, istuge oma toolile.
Olgu.
Mul on kahju teie sõbraga juhtunu pärast.
Täiesti jõhker värk.
Loodan väga, et politsei leiab süüdlase.
Vabandust. Te olite ju sõbrad, eks?
Nancy Hennesseyga? Ma…
Vabandust, ma arvasin, et lugesin, et te olite tuttavad…
Ei, olimegi. Ma lihtsalt…
Ma eelistaksin, et keskendume sellele, miks te siin olete.
Jah, muidugi. Pole muret.
Räägime aastast 2012.
Asutasite selle 2012. aastal. Rääkige sellest aastast.
Täna tunnustame Legacy Magazine'i
2026. aasta globaalse mõju preemia saajat Eleanor Bouchet'd.
Aitäh!
- Välja teenitud. - Vau.
- Kas te saaksite seda hoida? - Jah, muidugi.
Aitäh! Suur tänu!
Tänan Legacy Magazine'i.
Ma olen nii tänulik. Ma…
See ruum on täis mu kangelasi,
mistõttu olen sellest tunnustusest äärmiselt liigutatud.
Olen siiralt üllatunud, kui palju teid on ja kuidas teie töö
tuleneb vajadusest.
Mõnikord ma mõtlen, kas olen ikka õige inimene seda tööd tegema.
Ma ei ole täiuslik.
Keegi meist ei ole.
Aga me oleme valmis.
Mina olen valmis proovima.
Kohale tulema.
Isegi kui tunnen end petise või koletisena.
Olen valmis andma endast kõik millegi hea nimel.
Üldise…
Üldise hüvangu nimel.
Ja ma arvan, et seepärast me kõik siin olemegi, eks?
Sest me tahame anda oma panuse üldiseks hüvanguks.
Nii et aitäh. Tänan tunnustuse eest.
Olen nii tänulik, et saan teiega siin olla ja et oleme koos.
Aitäh.
Tšau.
Sa ei pidanud jääma.
Marcus hoiab lapsi. Mul pole kiiret.
Kas ma saaksin ühe?
Tahan näidata sulle midagi
- Nancy märkmikust. - Ei, Mary.
- Palun. Ellie, lihtsalt vaata. - Siin ei sobi.
Vaata teda.
Vaata ta silmi, kuidas ta need joonistas.
Õõvastav. See on ilmselgelt keegi, kes teda hirmutas.
Ja ainus inimene, kes minu teada Nancyt niimoodi hirmutas, oli Scott.
Mis on?
See näeb välja nagu see tüüp kirikus.
Matustel.
Ellie, me peame selle politseisse viima.
- Ei. Ei. Ja mida me ütleme? - Jah.
Et meil on visand, millel võib, aga ei pruugi olla Nancy kasuisa,
kes võis, aga ei pruukinud käia matustel?
See on midagigi.
Muidu pole meil midagi, Ellie.
Meil pole midagi.
Siin ta on, õhtu peakangelanna.
- Hei. - Loodan, et ma ei sega.
Donovan, tšau!
Sa näed võrratu välja.
Ma tean, et Howardil pole aimugi, mida selle kõigega pihta hakata. Mu jumal.
Ära flirdi.
- Ma ei saa. - Kuidas Amandal läheb?
Naudib mu alimente.
Mul on kahju.
Mul mitte.
Pean vastama.
Sa peaksid nii uhke olema.
Su õde on rokkstaar.
Ta sündis sellisena.
Kutsel oli kirjas 18.00.
Koosolekud venisid.
Siin on väga kena.
Kas sa pidasid kõne? Kas sa nutsid? Aga Mary?
Mõlemad nutsite, jah?
Kas sa tead, kui tüütu sa oled?
Emast oled midagi kuulnud?
Oojaa. Sain asjakohaselt lakoonilise õnnitlussõnumi.
See on täiuslik kirjeldus tema armastuse kohta.
Asjakohaselt lakooniline.
Mis sinuga lahti on?
Arvestades, et sa said just suure auhinna, ei paista sa eriti elevil.
Mis on kõige hullem asi, mida sa teinud oled?
Ohoh. Seda ma ei oodanud.
- Šampanjat? - Aitäh.
Kõik räägivad mulle terve õhtu, kui suurepärane ma olen.
Kui vapper ja isetu…
Mul on tunne, et nad räägivad kellestki teisest.
Mulle tundub, et sa oled natuke melodramaatiline.
Ole nüüd, E. Sa oled kaitsepühakute kaitsepühak.
See on sul loomuses.
Vaata, kus me oleme.
Millest sa räägid?
Oot, sa ei saa lahkuda. Ma just jõudsin.
Kutsel oli kirjas 18.00.
Kas sul on kõik korras?
Kas midagi juhtus?
Ei. Olen kombes.
Parem kui kombes. Olen…
Ma olen ju pühak, mis?
Helistan homme.
Hei, mina siin.
Õige, et sa vastu ei võta.
Ma ei tahaks ka minuga rääkida. Mitte pärast eilset õhtut.
Aga tuleb välja, et sa oled ainus inimene, kellega ma rääkida tahan.
Palun vabandust, et valetasin. Loodan, et suudad mulle andestada.
Süüdistasin Nancyt selles, et ta salatses, aga…
ise teen täpselt sama.
Kahetsen, et sulle tõtt ei rääkinud, aga ei kahetse seda, mis meie vahel juhtus.
Eile õhtul tundsin esimest korda pärast Nancy surma midagi muud peale valu.
Tean, et sina tundsid ka.
Ma sõitsin koju…
ja lihtsalt sõitsin edasi.
Kas sa oled oma isa paati kasutanud?
Ei, mitu aastat ei ole.
See on nüüd Donovani käes.
Kahju.
Ta oli kaunitar.
Donovan.
Kas ma olen rääkinud, et võitsin kuuendas vee all hinge kinni hoidmise võistluse?
Ei.
Väga muljet avaldav.
Oligi väga muljet avaldav. Kaks minutit ja 47 sekundit.
- Ohoh. - Jep.
Kas see on väljakutse?
Tõde või tegu?
Kui vanad me oleme?
Tõde või tegu?
- Tõde. - Vale vastus.
- Ei, ei, ei. Ei, ei! - Tule siia.
- Palun vabandust. - See polnud siiras.
Sul oli väikest tõuget vaja.
- Tõesti? Nagu see? - Sul oli vaja…
Isa?
Ellie? Mis siin toimub?
Mida sa siin teed? Sa peaksid koolis olema.
Me tulime ära.
Mõtlesin, et oleks lahe alustada leinateekonda.
Kas see on alkohol?
Vaevu.
Kas sa seksid mu isaga?
Cora. Ei, see…
pole üldse nii. Eleanor tuli mulle su ema asjadega appi.
Seda tegite ju eile.
Tegime, jah, ja mul oli väga raske.
Nii palju mälestusi… Pidin pausi tegema ja Eleanor jäi ööseks.
Meie vahel ei toimu midagi.
Mitte midagi, mitte midagi.
Ja täna jätkasime kastide lahti harutamist
ja ikka oli väga raske.
Pidin aja maha võtma, mõistad?
Me igatseme su ema nii väga.
See pole vabandus.
Me oleme täiskasvanud ja peaksime vastavalt käituma.
Cora, palun vabandust. See on nii kohatu.
Sama moodi on alkoholi joomine ja poppi tegemine.
Jääte ööseks siia
ja sõidame hommikul esimese asjana kooli tagasi, selge?
Issand jumal.
- Ta vihkab mind. - Ei vihka.
Vihkab. Kas sa nägid, kuidas ta mind vaatas?
Ma pole talle kunagi valetanud.
Ma ei usu, et ta meid uskuma jäi.
Ei, kõik on korras.
Ta on Hennessey.
Mida see tähendab?
Minu peres küsimusi ei esitata.
Usud pimesi seda, mida sulle öeldakse, hoolimata vastupidistest tõenditest.
See on ta DNAs.
Ta pole üleni Hennessey.
Temas on ka Nancyt.
Jah.
See tundus väga ohtlik.
Niimoodi vahele jäämine.
Kas me peaksime lõpetama?
Kas see on su soov?
Ei.
Tere hommikust kõigile!
Loodan, et teil oli eile õhtul lõbus
ja et kõik on saanud pohmaka välja magada.
Me ei mõista sind hukka, Rory.
Olivia, kas saaksid mu päevaplaani välja printida palun?
- …räägime sellest täna… - Aitäh.
- …ja ma naasen kontorisse… - Hei.
…esimesel võimalusel, aga probleem on… Härra, probleem…
Kas Jordan jääb hiljaks?
Ta helistas, et on haige.
Mis kõigil on?
Sa ei tea?
Mida?
Olivia, jäta meid omavahele.
Aitäh.
Kas ma jäin millestki ilma?
Mis toimub?
Olen üritanud olla lugupidav ja sulle leinamiseks aega anda,
aga su isiklik elu keerab meie äri persse.
Millest sa räägid?
Sul pole TikToki, mis?
- Kas see on päris küsimus? - Perse.
Täna hommikul postitati sinna üks video.
See oli Roberti tütrest Corast.
Ta ütles seal, et te Robertiga olete maganud.
Ta ei öelnud su nime,
aga netidetektiivid uurisid välja, et see olid sina.
See on ajuvaba.
Võib ju olla, aga ma saan aina kõnesid.
Legacy võttis ühendust. Nad plaanivad su loo ära jätta.
Mõned meie programmi partnerid
- muretsevad, et oleme hädas. - Olgu. Pean seda videot nägema.
- Sa pead seda mulle näitama, Zoe. - Eleanor, ma ütlesin juba…
Palun näidake mulle videot!
Pean seda nägema. Näidake palun.
- Eleanor. - Jäta!
Näidake seda kuradi videot!
Palun!
Aitäh, Marcus.
Kas pole nõme, kui su surnud ema parim sõbranna kepib su isa?
Ainult mina arvan nii?
Äge.
Kas pole nõme, kui su surnud ema parim sõbranna kepib su isa?
UURIJA GANZ
Persse.
Kas sa teadsid,
et iga kord, kui meie nime kusagil mainitakse, tuleb mulle teavitus?
Praegu ei ole hea aeg.
Üks asi on Robertiga magamisest fantaseerida.
Hoopis teine asi on seda päriselt teha,
vahele jääda ja siis kuradima esikaantele jõuda.
Cora oli endast väljas, ta ei saanud aru, mis toimub.
See on kõik üks suur arusaamatus.
Ära tee. Ära tee ennast lolliks ega solva mind valetamisega.
Kas sa oled uudiseid näinud?
Jumal, ei, aga mida seal ka ei öeldaks,
saab selle lahendada ühe avaldusega.
Palun ära tee sellest suurt numbrit.
Juristid helistavad. Ema räägib kohale lendamisest.
Kui see läheb hullemaks, Eleanor, ja usu mind, see läheb,
teeb Roberti pere kõik, mis nende võimuses, et ta puhtaks pesta,
ja see tähendab, et sina jääd süüdi.
Loodan väga, et ta riist oli seda väärt.
Lõpeta! Lõpeta ära!
Mul pole su muinasjuttude jaoks aega, Donovan.
See on lihtsalt üks tulekahju, mis tuleb kustutada.
Ma teadsin, et see juhtub.
Sa käitud selle sitapea pärast nagu keskmine valge tüdruk ja sa…
Tšau, tule sisse. Vabandust, ära pane segadust tähele.
Saatsin just tüdrukud kooli
ja pesen nüüd pesu, sest Artie lasi alla.
Ta on seda nüüd vahelduva eduga paar nädalat teinud.
Howard ei kannata seda ja ma mõtlesin…
Ta tahab osta need plastikust linad,
kuni tüdruk saab vanemaks,
aga ma ei tea, see tundub nii…
Mis lahti?
Mis on?
Mis toimub? Sa hirmutad mind.
Ma magasin Robertiga, kui me koos Ojais olime
ja Cora nägi meid seal.
Ta tuli eile õhtul sinna majja ja postitas täna hommikul selle kohta video.
See on nüüd internetis ja kirjutatakse artikleid,
et kas meil Robertiga võis olla afäär
ja kas me võisime seepärast Nancy tappa.
Mary, ma pole sulle sellest rääkinud, aga on üks kiri.
Robert teadis afäärist Davidiga ja nad tülitsesid.
Ta oli pahane ja Nancy oli hirmul ja vist…
Ma ei tea, aga ta kirjutas Nancyle vabanduskirja.
See jätab väga halva mulje, aga ta ütles, et ei teinud midagi. Ei teinud talle viga.
Anna andeks.
Tean, et oleksin pidanud rääkima, aga ma lihtsalt…
Ma protsessisin seda ise ja mõtlesin,
- et kui ma räägiksin, siis võib-olla… - Ta valetas.
Ta teeskles, et ei teadnud afääri kohta. Davidi kohta.
Ta valetas.
Nii et me peame selle kirja politseisse viima.
- Me ei saa. - Mis mõttes ei saa?
See on asitõend.
See on vettpidav asitõend. Ta tappis Nancy.
- Aga ei tapnud. - Sa ei tea seda.
- Tean. - Süüdlased valetavad, Ellie.
Tean, et see jätab halva mulje.
Jätab halva mulje? See on motiiv.
Issand, sa võid vangi minna. Kas sa saad aru?
Meil on advokaadid ja nad saavad selle ära klaarida. Mul on alibi.
Sa magasid Robertiga.
Issand, ma ei suuda uskuda, et neid sõnu ütlen. Ma…
Ma arvasin, et see vaimustus temast on möödas.
See pole vaimustus.
Me hoolime teineteisest.
Aga ta ei valinud ju sind?
Ta ei valinud sind.
Nüüd valis!
Miks sa nii kuradi üleolev olev?
Su enda abielu sai alguse afäärist.
- See pole… - Äkki meil temaga võiks ka olla…
- …sama. - …päris asi?
Ma juba armastan Corat, teeksin tema nimel mida iganes.
Jää vait!
Kas sa üldse kuuled, mida sa räägid?
Mitte miski, mis sinu ja Roberti vahel on, pole päris.
Sul pole aimugi, mis on päris.
Päris on pesemata riided põrandal ja nõud kraanikausis
ja arstivisiidid ja haavad ja marrastused ja ohverdused on päris.
Päris on see, et mu abikaasa on praegu Ohios tööintervjuul,
mis tähendab, et meil tuleb võib-olla kogu elu ümber kolida. See on päris.
See, mis sul on, on kuradima fantaasia teise naise mehega.
Te hakkate kolima?
Mis vahet sel on?
Mis mõttes?
- Sa oled mu parim… - „Parim sõber“?
- Jah. - Nancy oli ka.
Ellie, sa kepid ta abikaasat.
Ta kasutab sind ära.
- Ei. - Kasutab küll.
Ei. Sa eksid.
Kao mu majast.
Mary, palun. Sa ei mõista.
See on midagi muud. See pole nii, nagu sa arvad. See…
Kao mu majast.
Mary?
Kohe!
- Pr Bouchet. - Jah?
See hakkab tsirkuseks muutuma, mis?
Jah.
- Üritasin teid kätte saada. - Pikk hommik on olnud.
- Kas võiksime sisse minna? - See võtab hetke.
Meie vihjeliinile helistas Jordan Thomas. Ta ütles, et töötab teie heaks.
Töötab küll.
Ta ütles, et oli pr Hennessey mõrva õhtul teiega.
Et teil oli seksuaalne suhe.
See on ju pigem personalieeskirjade rikkumine?
See pole kuritegu.
Jah, aga sellega on probleem.
Tema väidab, et te jõudsite tema koju kell 1 öösel.
Kohtuekspertiisi järgi suri pr Hennessey kesköö paiku.
Keegi ei saa kinnitada hr Hennessey asukohta,
ta keeldub rääkimast, aga ütles, et oli kodus.
Teie ütlesite, et olite kodus.
Nüüd aga ilmnevad teated teie seksuaalse suhte kohta?
Kas me lihtsalt seisame siin
ja räägime mu võimalikest seksuaalpartneritest?
Või te hakkate otsima Nancy armukest Davidit?
Võtsime ühendust kõigi pr Hennessey teadaolevate tuttavatega
ja keegi neist pole Davidist kuulnud.
Ja kui ma õigesti mäletan, olite teie esimene, kes armukest mainis.
Nii et tegite seda kas selleks, et meid eksiteele viia,
või peaksime otsima meest, kes kasutab varjunime David.
Kumb on, pr Bouchet?
Ma ei peaks vist rohkem midagi ütlema,
- kui mu advokaati siin pole. - Selge.
Praegusel hetkel soovitan tungivalt advokaadi hankida.
Pr Bouchet.
Miks ma ei üllatu?
- Sa pole kunagi taktitundeline olnud. - Kit.
Ta ei tohiks siin olla. Sa tead seda.
Sul on niigi piisavalt tegemist.
Palun vabandust.
See on tunde kestnud.
Kus me rääkida saaksime?
Kuidas Coral on?
Ta on vihane. Pehmelt öeldes.
Keeldub endiselt videot maha võtmast.
Peaksin talle helistama.
Mina ei helistaks.
Ma võin kõike selgitada.
Anna talle paar päeva.
Ta ööbib praegu Kiti juures, kuni see asi maha rahuneb.
Hoian teda nendest raisakotkastest eemal.
Kuidas sul läheb?
Sa ei tulnud selle pärast.
Mingil määral.
Ma pole seda täielikult läbi mõelnud,
aga äkki võiksime teha ühisavalduse?
Eitaksime kuulujutte
ja ilmselgelt ei ütleks midagi, mis Corale haiget teeks,
aga võiksime panna inimesed mõtlema,
et Nancy mõrvar on endiselt vabaduses ja nad peaksid hoopis temast rääkima.
Kardan, et selle jaoks hilja.
Miks?
Meie juristid võivad meie ühisavalduse kokku panna ja nii on meil aega,
saame sellega avalikkuse ette minna, kui oleme valmis.
Mis toimub?
Mu juristid soovitavad mul sinuga suhtlemise lõpetada.
Ja sa plaanid seda nõu kuulda võtta?
- Kui asi on su perekonnas… - Ei ole.
Eile õhtul me…
Kas see oli…
Issand jumal.
Sa tekitasid minus tunde, nagu see oleks päris.
Nagu, et pärast kõiki neid aastaid võiksime…
Ma jäin sind uskuma.
Ma kaotasin oma abikaasa.
Asi oli selles. Ei milleski enamas.
See pole aus. Ma olin seal.
- Meie vahel on midagi. - Mingit „meid“ pole.
Tahan oma kirja tagasi.
Käi persse ja mängi kainet edasi.
Tunnen su hingeõhus viskit.
Olin koos oma emaga haiglas, kui mu isa suri.
Mu ema silmad olid kuivad.
Tema sõnul oli nutmine enesehaletsus.
Et naistena peame me leppima kaotuse ja leinaga.
Peame koguma endasse kõik, mis võimalik.
Aga kui palju ma pidin veel kannatama?
Tšau.
Mul on kahju.
„Palun vabandust, et sind hirmutasin.“
Pagan.
Igal isa surma aastapäeval
korraldas Robert meile kalastusretke.
Ma ei pidanud iial talle meelde tuletama, ta ilmus lihtsalt kohale ja me läksime.
Ja me tegime seda, ma ei tea, võib-olla kümme aastat.
Ammu pärast seda, kui teised enam isa ei maininud.
Ja Nancy ei pannud pahaks.
Ma arvan, et ta võis seda isegi julgustada…
kaastundest.
Ta lasi mul justkui laenata väikest osa tema elust
üheks päevaks.
Ma olen 18-aastasest peale Robert Hennesseysse armunud olnud.
Aga nüüd on kõik.
Sellega on kõik.
Kas sa arvad, et ta võis seda teha?
Ma nägin, kuidas ta täiesti rahulikult Corale valetas.
See oli nii lihtne.
Tema jaoks nii loomulik.
Olgu. Ma arvan, et on aeg nüüd mulle kõik ära rääkida.
Iga viimne kui asi, mida sa Nancy surma õhtul tegid.
Õhtusöök lõppes kella 21 ajal
ja ma saatsin Jordan Thomasele sõnumi, et tulen tema juurde.
Hr Thomas töötab mu projektijuhina.
Olime viimased kuus kuud ilma pühendumiseta seksuaalses suhtes.
Olime. Minevikus.
Jõudsin hr Thomase kodu juurde kusagil kell 22.15, aga ma ei läinud sisse.
Sain sõnumi Marcus Simpsonilt.
Marcus on mu parima sõbra Mary Simpsoni poeg ja tal oli probleem.
Ta vajas mu abi.
Ta oli kihlvedude vahendajatele raha võlgu.
Läksin talle järele.
Võin teile ka aadressi anda.
Pärast seda läksin tagasi hr Thomase juurde
ja see oli umbes kella ühe paiku.
Robert Hennessey helistas mulle Nancy pärast mõni tund hiljem.
Ülejäänu on politseile teada.
Aga Marcus Simpson on tingimisi vabaduses.
Nii et ta ei saa endale pahandusi lubada.
Võite kasutada mis tahes osa mu alibist, aga palun ärge kasutage tema nime.
Kui ta sellesse kaasataks, hävitaks see Mary täielikult.
See ei peaks probleeme tekitame. Hoiame ta nime salajas.
Olgu.
Mis nüüd edasi saab?
Lasete meil oma kaitse üles ehitada.
Meie eradetektiiv hakkab
kuriteopaiga üksikasju uurima.
Nii saame teada selle, mida politsei teab.
Pühakut mängivad filantroobid ei kepi harilikult oma alluvaid.
Jah, sa oled tegus olnud.
Olen su üle uhke.
Nüüd oled sa lihtsalt õel.
Ei, tõsiselt.
Sa ei põgenenud.
Lasid kellegi ligi.
Olen su küsimusele mõelnud.
- Millisele? - Kõige hullem asi, mida ma teinud olen.
Kas ma olin joonud?
Olid väga kaine.
Ja kuigi mu patunimekiri on üsna pikk, E, sina…
sa oled parem kui enamik.
Sa pole mingi pühak ja su tegu oli kahetsusväärne.
Aga selles võid kindel olla, et su sõbrad saavad sinust parima.
Ma luban sulle, et Nancy teadis, kui palju sa teda armastasid.
Aitäh, et seda ütled.
- Helistan sulle lennujaamast. - Olgu.
Ma ütlesin Nancyle, kui oluline ta mulle on. Ütlesin seda tihti.
Aga armastus pole sõnades. See on tegudes.
Ja tol õhtul ei teinud ma Nancy jaoks piisavalt.
KOLM TUNDI ENNE NANCY SURMA
Jumal tänatud, et veel siin oled.
Arvasin, et sa läksid ära.
Ma ei saa. Ma ei saa seda üksi teha.
Kas sa tuled minuga kaasa?
Et aidata sul oma armuke maha jätta?
- Sa ei räägi ju tõsiselt? - See…
See pole nii nagu sa arvad. See on palju hullem.
Ma ei saa üksi.
Sa oled palju keerulisemate olukordadega toime tulnud.
Sa saad hakkama.
Sa leiad lahenduse. Suur tänu.
Helista mulle homme.
Mida sa teed?
Miks sa minuga nii vastik oled?
Ei ole.
Sa oled sellest mehest terve igaviku jahunud. Mulle aitab.
Mary tuleks minuga kaasa.
- Siis helista Maryle, raisk. - Ma vajan sind.
Sa pead ennast kokku võtma.
Sul on võrratu abielu.
Nii et asi on selles?
- Ära hakka. - Vau, Ellie.
See on haletsusväärne.
Tead, mis on haletsusväärne?
Oma abikaasa petmine ja siis pükste täis tegemine, kui on aeg aus olla.
Kao mu kuradi autost.
- Palun tule minuga. - Ei.
- Palun tule minuga. - Kao mu autost.
- Palun tule minuga. - Kao mu autost!
Ma tean, kes David on.
Tõlkinud Vivika Konsap